Sinu töö on luua eestikeelsetele uudistele lühikesed pealkirjad. Kirjuta ainult pealkiri eesti keeles.
## Tekst:

Ukraina president Volodõmõr Zelenski ütles oma igaõhtuses pöördumises, et kõige ägedamad lahingud toimuvad endiselt Donetski oblastis. Zelenski sõnul on Ukraina väed teinud edusamme Luhanski oblastis. Briti luure hinnangul on Vene väed Svatove juures raskustes. Hispaania avab Toledos Ukraina sõdurite väljaõppeks sõjalise keskuse.
Oluline 21. novembril kell 20.16:

- Elektrikatkestused Ukrainas võivad kesta märtsi lõpuni;

- Ukraina lõunaringkond: operatsioon Kinburni maasäärel jätkub;

- Hispaanias Toledos avatakse väljaõppekeskus ukrainlastele;

- Zelenski: kõige ägedamad lahingud toimuvad Donetski oblastis;

- Meedia teatel ei luba Poola prokuratuur Ukrainal osaleda raketijuurdluses;

- Saksamaa pakub Poolale Patriot õhutõrjesüsteeme;

- London: Vene väed on Svatove juures raskustes;

- Ukraina lõunaosas hävis kaks maailmasõda üle elanud kirik;

- ISW: Mõned Vene sõjablogijad teevad koostööd Kremliga.

Elektrikatkestused Ukrainas võivad kesta märtsi lõpuni

Ukraina elektriettevõtte Yasno tegevjuht teatas sotsiaalmeedias, et tõenäoliselt peavad ukrainlased elama elektrikatkestustega märtsi lõpuni.

Ukraina lõunaringkond: operatsioon Kinburni maasäärel jätkub

Ukraina relvajõudude lõunaringkonna esindaja Natalja Huemõuk kinnitas Ukraina televisioonis, et sõjaline operatsioon jätkub ning Huemõuk lubas raporteerida kui see lõpule jõuab, vahendas Ukrainska Pravda

Huemõuki sõnul võimaldaks maasääre kontrollimine võtta kasutusele Mõkolajivi sadama vilja ekspordiks.

Maasääre tipp on Ošakivist Hersoni oblastis, Dnipro läänekaldal vaid paari kilomeetri kaugusel.

Venemaa pommitas Hersoni ja Antonivka linnu

Ukraina presidendi kantselei asejuhi Kõrõlo Tõmošenko sõnul hukkus Hersoni linnas Venemaa pommitamise tõttu üks inimene ja neli vigastada saanud inmest viidi haiglasse.

Samuti sai Antonivkas Vene pommitamise tõttu viga üks naine.

Luksemburg saadab Ukrainale relvaabina autosid

Lääne-Euroopa üks väikseimaid riike Luksemburg teatas esmaspäeval, et riik saadab Ukrainale HMMWV sõidukeid.

Luksemburg on Euroopa Liidu ja NATO liige. Riigis elab CIA Factbooki andmetel üle 600 000 inimese.

Luksemburgi valitsuse esindaja lubas toetada Ukrainat enda kaitsel nii kaua kuniks vaja.

The @ArmyLuxembourg and @Defense_lu support the Armed Forces of #Ukraine by sending additional High Mobility Multipurpose Wheeled Vehicles (HMMWV).
These will strengthen in exercising its right to self-defence. #Luxembourg will support #Ukraine for as long as it takes. pic.twitter.com/XcDLwCM1o7

— François Bausch (@Francois_Bausch) November 21, 2022

Hispaanias Toledos hakatakse Ukraina sõdureid välja õpetama

Hispaania peaminister Pedro Sánchez kinnitas NATO parlamentaarsel assambleel, et Toledos avatakse kuu lõpus sõjaline väljaõppekeskus ukrainlastele, vahendas El Pais.

Toledos suudetakse iga kahe kuu järel õpetada välja ligikaudu 400 Ukraina sõdurit.

Riigis on 135 000 Ukrainast pärit sõjapõgenikku.

Sánches lubas, et Ukrainat toetavad riigid jätkavad Ukraina toetamist riigi demokraatia, suveräänsuse ja territoriaalse terviklikkuse kaitsel.

Hispaania peaminister kinnitas lisaks oma sõnavõtus, et Vene sõjakuriteod peavad saama karistatud. Hispaania on saatnud enda politseieksperdid Ukrainasse kohalikele võimudele appi.

Zelenski: kõige ägedamad lahingud toimuvad Donetski oblastis;

Ukraina president Volodõmõr Zelenski ütles oma igaõhtuses pöördumises, et kõige ägedamad lahingud toimuvad endiselt Donetski oblastis. Zelenski sõnul on Ukraina väed teinud edusamme Luhanski oblastis.

"Kõige karmimad lahingud, nagu varemgi, toimuvad Donetski oblastis. Halva ilma tõttu toimub rünnakuid vähem, kuid Venemaa jätkab pommitamist. Luhanski oblastis liigume vähehaaval edasi," ütles Zelenski.

Zelenski sõnul elektrivarustuse olukord on mõnes piirkonnas leevenenud.

"Täna õhtul toimuvad stabiliseerivad väljalülitamised 15 oblastis ja ka Kiievis. Teeme kõik võimaliku, et taastada normaalne elu Odessas ja Harkivis ja kõigis teistes linnades," ütles Zelenski.

Meedia teatel ei luba Poola prokuratuur Ukrainal osaleda raketijuurdluses

Poola lehe Rzeczpospolita teatel ei luba Poola peaprokuröri kantselei Ukrainal osaleda Przewodow raketiintsidendi juurdluses, vahendas Ukrainska Pravda.

Lehe sõnul puudub prokuratuuril seadusandlik võimalus ukrainlaste kaasamiseks, kinnitasid Rzeczpospolitale asjaga kursis olevad allikad.

Poola lehes rõhutati, et kuigi Ukraina ekspertidel lubati intsidendi tagajärgedega tutvuda korraldab juurdluse siiski Poola oma siseriiklike seaduste kohaselt.

70 protsenti poolakatest ei usu, et Przewodow raketiintsident mõjutaks Poola-Ukraina suhteid, vahendas The Kyiv Independent Poola RMF FM ja Dziennik Gazeta Prawna tellitud küsitlusuuringut.

Saksamaa pakub Poolale Patrioti õhukaitsesüsteeme

"Oleme pakkunud Poolale abi oma õhuruumi kaitsmisel. Oleme pakkunud oma hävitajaid ja Patrioti õhukaitsesüsteeme. Saksamaa kavatseb ka pikendada Patrioti patareide hoidmist Slovakkias," ütles Saksamaa kaitseminister Christine Lambrecht.

Eelmisel nädalal kukkus Poola territooriumile rakett, mille tagajärjel hukkus kaks inimest.

London: Vene väed on Svatove juures raskustes

"Venemaa juhid tahavad säilitada kontrolli Svatove üle, kuid Vene väejuhid seisavad silmitsi üha suuremate väljakutsetega, et säilitada piirkonnas toimiv kaitseliin. Nad püüavad samal ajal läbi viia pealetungioperatsioone Donetski oblastis," teatas Suurbritannia kaitseministeerium.

Ministeeriumi teatel on Venemaa armeel puudus laskemoonast ja kvalifitseeritud personalist.

Latest Defence Intelligence update on the situation in Ukraine - 21 November 2022
Find out more about the UK government's response: https://t.co/NxOEkA8yFf
#StandWithUkraine pic.twitter.com/0J5AAllnxg

— Ministry of Defence (@DefenceHQ) November 21, 2022

Ukraina lõunaosas hävis kaks maailmasõda üle elanud kirik

Ukraina meedia teatel hävis Venemaa pommitamise tõttu Mõkolajivi oblastis asuv kirik, mis elas üle mõlemad maailmasõjad, vahendas CNN.

Kirik asus Mõkolajivi linnast 43 kilomeetrit idas. Kohalike võimude teatel on kirik niivõrd purustatud, et seda pole võimalik taastada.

ISW: Mõned Vene sõjablogijad teevad koostööd Kremliga

Rahvusvaheline sõjauuringute instituut (ISW) teatas oma viimases hinnangus, et kõik Venemaa sõjablogijad ei tegutse iseseisvalt. Uurimisväljaanne The Bell leidis, et Telegrami kanali Rybar asutaja on Venemaa kaitseministeeriumi pressiteenistuse endine töötaja. Paljud blogijad on Venemaa riiklike meediaväljaannete korrespondendid. Blogijatena tegutsevad ka okupeeritud alade ametnikud.

Mõned blogijad töötavad nüüd ametlikult Kremli heaks, kuna Putin tahab kontrollida marurahvuslaste ringkonda. Putini seotus nende blogijatega pole aga nende kommentaare sõja suhtes pehmendanud. Nad jätkavad Venemaa kaitseministeeriumi kritiseerimist, isegi siis, kui Putin neid kaitseb ja toetab, vahendas ISW.

Ukraina hinnangul kaotas Venemaa ööpäevas 390 sõdurit

Ukraina kaitsejõudude peastaap avaldas esmaspäeval tavapärase hinnangu Venemaa senistele kaotustele sõjas alates selle algusest 24. veebruaril:

- elavjõud umbes 84 600 (võrdlus eelmise päevaga +390);

- tankid 2892 (+6);

- jalaväe lahingumasinad 5822 (+5);

- lennukid 278 (+0);

- kopterid 261 (+0);

- suurtükisüsteemid 1870 (+2);

- mobiilsed raketilaskesüsteemid (MLRS) 393 (+0)

- õhutõrjesüsteemid 209 (+0);

- operatiivtaktikalised droonid 1537 (+0);

- tiibraketid 480 (+0);

- autod ja muud sõidukid, sealhulgas kütuseveokid umbes 4378 (+7);

- laevad / paadid 16 (+0);

- eritehnika 161 (+0).

Ukraina enda kaotuste kohta samasuguse regulaarsusega andmeid ei avalda.
## Pealkiri:

user
Zelenski: kõige ägedamad lahingud toimuvad Donetski oblastis
assistant